A Forza das Mulleres: Sanitarias | Faladoiros Online
Channel: Concello de Poio Canal Oficial
Date: 29/04/2021

Nesta segunda sesión, o faladoiro “A Forza das Mulleres: Sanitarias” abordará o papel da muller nun dos sectores de máis impacto nesta pandemia. O seu papel como mulleres profesionais da sanidade deulles un protagonismo e un recoñecemento social á súa labor sen precedentes: pola a súa valentía como sanitarias en primeira liña está fóra de toda dúbida. Neste encontro virtual Susana, Rosalinda e Conchy compartirán experiencias, reflexións e vivencias

Susana Portela comeza no eido da sanidade como auxiliar administrativa, máis tarde oposita como celadora rotando case 10 anos entre hospitalización, centros de saúde e PAC. No 2010 consegue a súa praza no posto de celadora de urxencias no Hospital Provincial. Na actualidade traballa no Servizo de Información do CHUP en Montecelo. Atesoura unha ampla experiencia en atención directa ó paciente.

Rosalina Gómez comeza a súa carreira na sanidade como pinche de cociña. Con tres fillos saca a praza de celadora e traballa durante moitos anos nas urxencias do CHUP Montecelo. Consegue o cambio de destino e trasládase ao Hospital Provincial en urxencias pediátricas, xinecolóxicas e psiquiátricas. Esta muller con vocación de axuda ós demais desfruta do traballo en equipo en contacto cos pacientes. 

Conchy Lores é enfermeira, dende o 2000 traballa na área sanitaria Pontevedra-Salnés. Ao inicio da súa carreira profesional alternou moitos contratos temporais entre atención primaria e hospitalaria, e dende o ano 2011 traballa no CHUP Montecelo, no servizo de URPA, tamén coñecido como “Despertar”, que na primeira onda da pandemia transformouse no servizo de UCI COVID.


O faladoiro "A Forza das Mulleres: Sanitarias" será presentado por Silvia Díaz, concelleira de Igualdade e moderada por a directora do Centro de Información á Muller, Raquel Morales, e da psicóloga do propio CIM, Lidia Fazanes.